|  |
| --- |
| Til de myndigheder, foreninger og organisationer, der fremgår af vedlagte høringsliste |

**Høring over udkast til ny bekendtgørelse om introduktionskurser og brobygning til ungdomsuddannelserne**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Hermed fremsendes udkast til ny bekendtgørelse om introduktionskurser og brobygning til ungdomsuddannelserne, idet Undervisningsministeriet ved Styrelsen for Undervisning og Kvalitet skal anmode om de bemærkninger, som udkastet måtte give anledning til.

Udkastet til bekendtgørelse erstatter bekendtgørelse nr. 440 af 13. april 2015 om introduktionskurser og brobygning til ungdomsuddannelserne.

Udkastet til bekendtgørelse udmønter en ændring af vejledningsloven, som forventes vedtaget i Folketinget i indeværende folketingssamling, jf. § 4 i L 202 Forslag til lov om ændring af lov om Arbejdsgivernes Uddannelsesbidrag, lov om erhvervsuddannelser, lov om folkeskolen og forskellige andre love (Praktikpladsafhængigt bidrag til AUB m.v.), der blev fremsat den 26. april 2017.

Ændringerne, der er markeret i udkastet til bekendtgørelse, vedrører ændringer i reglerne for brobygning i 9. klasse, hvor brobygning også kan tilbydes til uddannelsesparate elever, der har behov for afklaring af et uddannelsesvalg. Samtidig fjernes kravet om, at ikke-uddannelsesparate elever skal deltage i brobygning. Der er desuden tilføjet en bestemmelse om, at elevernes refleksioner fra introduktionskurserne dokumenteres i studievalgsportfolien.

Udkastet til ny bekendtgørelse træder i kraft 1. august 2017.

Bekendtgørelsesudkast, høringsbrev og høringsliste er også offentliggjort på Høringsportalen.

Styrelsen for Undervisning og Kvalitet anmoder om at modtage eventuelle bemærkninger til udkastet til bekendtgørelsen 16. juni kl. 12.

Høringssvar bedes sendt til EUTKVO@stukuvm.dk og hwo@stukuvm.dk. I emnefeltet bedes angivet: **Høringssvar – introduktionskurser mv.**

Eventuelle spørgsmål kan rettes til undertegnede.

Med venlig hilsen

Med venlig hilsen

Hanne Woller

Specialkonsulent

Styrelsen for Undervisning og Kvalitet

Frederiksholms Kanal 26

1220 København K

Tlf. nr.: 33 92 50 00

Direkte tlf.: +45 33 95 53 35

E-mail: hwo@stukuvm.dk